– Այս խնդիրը բավական երկար քննարկված, տարբեր իրավաբանների կողմից տարբեր տեսակետների արժանացած հարցադրումներից մեկն է: Ամբողջ խնդիրն այն է, որ եթե մենք խոսում ենք պետությանը պատճառված վնասի մասին, ինչ-որ մեկի մեղքի պատճառով, դա պետք է ապացուցված լինի դատական կարգով: Այդ առումով, քաղաքացիաիրավական օրենսդրության շրջանակներում, եթե ապացուցված է դատարանի սխալ ակտը, որով դատավորը մեղավոր է ճանաչված, մենք անգամ այդ դեպքում հետադարձ պահանջի իրավունք ունենք: Սա այսօր էլ կա, գործող կարգավորում է, բայց ՄԻԵԴ-ի հարցին մոտենալիս ես կարող եմ ասել, որ երկրների գրեթե բոլորում կարգավորումը ճիշտ այնպիսին է, ինչպիսին մեր երկրում: Այստեղ պետությունը իր պետական մարմնի կատարած սխալի համար պետք է պատասխանատվություն կրի, այդ սխալը պետք է չէ հասկանալ այնպես, որ դատավորը եղել է կոռումպացված ու սխալ քայլ է ձեռնարկել: Շատ հաճախ մենք գործ ունենք օրենքի սխալ կիրառման հետ, օրենքի բացի, ոչ ճիշտ ընկալման սխալի: Ես հարցը բոլորովին այլ հարթությունից կդիտարկեին, ես կքննարկեի ընդհանուր համակցության մեջ այն որոշումները, որոնք եղել են ու վեր կհանեի այն սխալները, որոնց համար մենք ստիպված ենք եղել փոխհատուցում կատարել: